Andronik Manojlov Paleolog
<s>Andronik Paleolog () je bio vizantijski despot koji je upravljao Solunom (1408—1423).</s><s>Bio je sin vizantijskog cara Manojla II (1391—1425) iz dinastije Paleologa i srpske princeze Jelene Dragaš.</s><s>Usled otomanske opsade Soluna i velike gladi u gradu, Andronik ga je predao Mlečanima 1423. godine, nakon čega se povukao sa vlasti i zamonašio.</s>

<s>Poreklo i porodica</s>

<s>Rođen je u Carigradu, kao jedno od desetoro dece, Manojla II i Jelene Dragaš (ćerke Konstantina Dragaša (Dejanovića)), oblasnog gospodara koji je vladao istočnom Makedonijom.</s><s>Po majčinoj liniji Andronik je bio čukununuk kralja Srbije Stefana Dečanskog (1322—1331) čija se ćerka udala za sevastokratora Dejana (rodonačelnika Dejanovića i oca Konstantina Dejanovića Dragaša) i po toj osnovi potomak Nemanjića.</s><s>Pored Andronika, Manojlo i Jelena imali su još nekoliko dece.</s>

<s>Život i vladavina</s>

<s>Andronik se rodio 1403. godine i kao dete je preležao bolest od koje su umrla njegova braća (Mihajlo i Konstantin).</s><s>Međutim, on nije uspeo da se u potpunosti oporavi od nje i do kraja svog života je bio krhkog zdravlja.</s>

<s>Nakon smrti svog brata od strica Jovana (VII) (car 1390, despot 1403—1408) 1408. godine, otac mu je dodelio titulu despota i kao petogodišnjaka ga je postavio za gospodara Soluna.</s>

<s>Nakon dolaska Murata II (1421—1451) na vlast 1421. godine, došlo je do obnove otomanskih sukoba sa hrišćanskim državama na Balkanu.</s><s>Na udaru su se našle Srpska despotovina i Vizantijsko carstvo, a Carigrad i Solun su se našli pod opsadom.</s><s>Dok opsada odnosno blokada Carigrada nije imala izgleda da dovede do predaje grada, dotle je blokada Soluna, započeta 1422. godine, već posle godinu dana uspela da iscrpe grad.</s><s>Bezizlaznost situacije i velika glad u gradu, pokrenuli su Andronika da otpočne pregovore sa Mlečanima o njihovom preuzimanju grada.</s><s>Dogovor je postignut i Mlečani su 1423. godine preuzeli Solun.</s><s>Njihovo zaposedanje grada, dovelo je do rata sa Muratom II koji je iscrpljeni grad video kao svoj siguran plen.</s><s>Sukobi su nastavljeni, a Osmanlije su 1430. godine zauzele grad na juriš.</s>

<s>Sam Andronik se 1424. godine zamonašio i u manastiru je preminuo 04.03. 1429. godine.</s>

<s>Porodično stablo</s>

<s>Reference</s>

<s>Literatura</s>

<s>Biografije, Istočno Rimsko Carstvo
Despoti
Andronik</s>

